Kiiruisutamine 2006. aasta taliolümpiamängudel
Kiiruisutamine 2006. aasta taliolümpiamängudel toimus 11.–25. veebruaril 2006 Torinos Oval Lingotto uisuhallis. Esimest korda oli kavas naiste ja meeste võistkondlik jälitussõit, kus naistel oli 3000 m ja meestel 5000 m distants. Olümpia uisuhall on 26 500 m2 suurune ning selles on 400 m pikkune ja 12,6 m laiune jääovaal. Hallis on 8500 kohta pealtvaatajatele ja selle ehitamine läks maksma 70,45 miljonit eurot.